**ΑΠΟΛΟΓΙΣΜΟΣ ΠΕΠΡΑΓΜΕΝΩΝ 9 ΜΗΝΩΝ ΔΗΜΟΥ ΚΗΦΙΣΙΑΣ**

**Σεπτέμβριος 2014-Μάιος 2015**

**ΟΙΚΟΝΟΜΙΑ**

* **Φυσική απογραφή σε όλες τις υπηρεσίες του Δήμου**
* **Ανανέωση μισθώσεων με χαμηλότερο μίσθωμα κατά 15%**
* **Στις 100 δόσεις: 461 οφειλέτες του Δήμου**
* **Εξόφληση από Α’ & Β’Βάθμια Σχολική Επιτροπή της ΕΥΔΑΠ 39.400€ από οφειλές προηγούμενων Διοικήσεων**
* **Εξασφάλιση νέων χορηγών**

Για πρώτη φορά πραγματοποιήθηκε **φυσική απογραφή** σε όλες τις υπηρεσίες του Δήμου. Ενδεικτικά, έγινε καταγραφή όλων των τηλεφωνικών γραμμών και διακοπή 60 ανεξάρτητων (τηλεφωνικών) γραμμών, καθώς το κόστος τους ήταν αυξημένο. Σήμερα, αναμένουμε τις προσφορές των εταιρειών τηλεφωνίας, με σκοπό την εξασφάλιση οικονομικότερων προγραμμάτων. Προς αυτήν την κατεύθυνση, το Ν.Π.Δ.Δ. «ΚΟΙΝΩΝΙΚΗ ΜΕΡΙΜΝΑ» του Δήμου ενέταξε τις τηλεφωνικές της γραμμές σε ειδικά προγράμματα, με αποτέλεσμα τη μείωση των εξόδων τουλάχιστον κατά το ήμισυ.

**ΚΟΙΝΩΝΙΚΗ ΠΟΛΙΤΙΚΗ**

* **Συμμετοχή της Κοινωνικής Μέριμνας στο Πρόγραμμα ΕΣΠΑ για αστέγους: Έγκριση 103.440,00€ για 12 τουλάχιστον οικογένειες (Φεβρουάριος 2015)**
* **Υπογραφή Προγραμματικής Σύμβασης με την UNICEF**
* **Μεταφορά των Ιατρείων ΠΕΔΥ (πρώην ΙΚΑ) της Ν.Ερυθραίας στο Δρυμπέτειο**
* **Απαλλαγές τελών και ελαφρύνσεις προς τις ευπαθείς ομάδες**
* **Πρωτοποριακά προγράμματα δημιουργικής απασχόλησης στα ΚΑΠΗ**

Σημαντική προτεραιότητα του Δήμου αποτελεί η Κοινωνική Πολιτική και ιδιαίτερα η μέριμνα για τις ευπαθείς ομάδες. Σε εξέλιξη βρίσκεται το **Πρόγραμμα «ΣΤΕΓΑΣΗ ΚΑΙ ΕΠΑΝΕΝΤΑΞΗ» (ΕΣΠΑ)** μέσω του οποίου πρόκειται να επωφεληθούν 12 οικογένειες, για διάστημα ενός έτους (Ιανουάριος-Δεκέμβριος 2015). Σκοπός του Προγράμματος είναι να προσφέρει στις ωφελούμενες οικογένειες στέγαση, να καλύψει είδη πρώτης ανάγκης και να παρέχει ψυχοκοινωνική υποστήριξη, εργασιακή και νομική συμβουλευτική, καθώς και συμβουλές χρηματοοικονομικής διαχείρισης.

**ΠΑΙΔΕΙΑ**

Ο τομέας της Παιδείας αποτελεί τη μόνιμη προτεραιότητα στο Δήμο Κηφισιάς. Η Δημοτική Αρχή προσπαθεί με ενέργειές της να αναβαθμίσει την εκπαίδευση και φροντίζει για την βελτίωση των σχολικών υποδομών.

* **Παιδικοί-Βρεφονηπιακοί Σταθμοί Κηφισιάς: *Αξιοποίηση χορηγιών (ύψους 28.000€)***
* **Αναβάθμιση σχολικών κτιρίων & φάκελος για κάθε κτίριο (στέγαστρα, μονώσεις κ.α.)**
* **Δωρεάν Τεστ Επαγγελματικού Προσανατολισμού για τους μαθητές Γ’ Λυκείου**
* **Απαλλαγή της χρέωσης στο Ελεύθερο Πανεπιστήμιο Κηφισιάς & νέος κύκλος διαλέξεων**
* **Έγκριση λειτουργίας Κέντρου Δια Βίου Μάθησης (Κ.Δ.Β.Μ.)**

Δημιουργήσαμε φάκελο για κάθε Σχολείο σε συνεργασία με τη Δ/νση Τεχνικών Υπηρεσιών του Δήμου. Μέσα από αυτήν τη διαδικασία, αναδείχθηκαν αρκετά προβλήματα σε επίπεδο κτιριακών υποδομών των σχολείων, τα οποία επιλύθηκαν άμεσα. Για το σκοπό αυτό, συστάθηκε ευέλικτο εξωτερικό συνεργείο, το οποίο σπεύδει άμεσα για την αποκατάσταση όλων των ζημιών στα Σχολεία.

**ΔΗΜΟΣΙΟΣ ΧΩΡΟΣ**

Τα Τεχνικά Συνεργεία του Δήμου εκτελούν καθημερινά έργα για την αποκατάσταση οδοστρωμάτων, την απελευθέρωση πεζοδρομίων από εμπόδια, μικροεπεμβάσεις ή εργασίες συντήρησης σε Παιδικούς Σταθμούς, σχολικά και άλλα Δημοτικά κτίρια, ενώ κάνουν τοποθέτηση και συντήρηση στυλίσκων και πινακίδων σήμανσης.

* **Αποκαταστάσεις & απελευθερώσεις πεζοδρομίων**
* **Επισκευές κυβόλιθων**

**Αποκαταστάσεις πεζοδρομίων** και πεζοδρόμων σε 18 σημεία του Δήμου, ενδεικτικά αναφέρονται: Γυμναστήριο Ζηρινείου, Λεωφ. Ελευθερίου Βενιζέλου (Εθνική Τράπεζα), Λεωφόρος Κηφισίας, ΗΣΑΠ Κηφισιάς, Δημοτικό Σχολείο Εκάλης, Τατοΐου, Χαριλάου Τρικούπη, Στροφυλίου, Σαρανταπόρου, Ευαγγελίστριας, Θάσου, Ιλισίων, Μακεδονίας, Ρέμβης, Εμ.Μπενάκη, Πλάτωνος, Αριστείδου και Φρύνης.

Ως προς τις **επισκευές των κυβόλιθων**, πραγματοποιήθηκαν επεμβάσεις σε 10 σημεία, ενδεικτικά αναφέρονται: Ο κοινόχρηστος χώρος γύρω από την εκκλησία της Αγίας Ματρώνας, ο πεζόδρομος της οδού Θήρας, οι οδοί Κολοκοτρώνη, Σκουφά, Φωκαίας, Καζαντζάκη, Αργυροπούλου & Κολοκοτρώνη, Κ.Βάρναλη, Κρήνης & Πολυτεχνείου και το Αθλητικό Κέντρο (Σπίτι του Αθλητή).

**ΚΑΘΑΡΙΟΤΗΤΑ-ΗΛΕΚΤΡΟΦΩΤΙΣΜΟΣ**

* **Στελέχωση συνεργείου καλαθοφόρου οχήματος με εναερίτες ηλεκτρολόγους για την άμεση εξυπηρέτηση αιτημάτων**

Για την πιο άμεση εξυπηρέτηση των αιτημάτων των πολιτών, έγινε στελέχωση ενός ακόμη συνεργείου καλαθοφόρου οχήματος, συντήρησης και εξυπηρέτησης εναερίων δικτύων, με οδηγό-χειριστή και δύο εναερίτες ηλεκτρολόγους.

**ΠΕΡΙΒΑΛΛΟΝ**

* **Τοποθέτηση μετρητών ακτινοβολίας εγκαταστάσεων κινητής τηλεφωνίας**
* **Αντικαταστάσεις & συντηρήσεις εξοπλισμού αυτόματου ποτίσματος κεντρικών χώρων**
* **Αισθητική αναβάθμιση δημοτικών χώρων πρασίνου**
* **Διατήρηση της εμπορικής φυσιογνωμίας του Παραδοσιακού Κέντρου**

Η Δ/νση Τεχνικών Υπηρεσιών του Δήμου, συνεργάστηκε με την Ε.Ε.Τ.Τ. (Εθνική Επιτροπή Τηλεπικοινωνιών και Ταχυδρομείων) για την τοποθέτηση **μετρητών ακτινοβολίας εγκαταστάσεων κινητής τηλεφωνίας, σε επιλεγμένα σημεία του Δήμου**

**ΤΟΠΙΚΗ ΔΗΜΟΚΡΑΤΙΑ**

* **Συνεχής διάλογος με τους πολίτες (15 Συνοικιακές Συνελεύσεις)**
* **Αναλογικότερη εκπροσώπηση όλων των Συνδυασμών σε Νομικά Πρόσωπα & Επιτροπές**

Επιδιώκοντας τον συνεχή και γόνιμο διάλογο με τους πολίτες, θεμελιώσαμε τον Θεσμό των Συνοικιακών Συνελεύσεων. Έως τώρα, έχουν πραγματοποιηθεί 15 Συνοικιακές Συνελεύσεις για τις οποίες έχουν τηρηθεί πρακτικά σε ηλεκτρονική και έντυπη μορφή.

**ΤΕΧΝΙΚΟ ΕΡΓΟ**

* **Αποχέτευση Ακαθάρτων στην περιοχή Αδάμες**
* **Παρεμβάσεις σε υφιστάμενα Δημοτικά κτίρια**
* **Επισκευές Παιδικών Χαρών**

Συνεχίζεται το έργο για την **αποχέτευση ακαθάρτων** στην περιοχή Αδάμες, ενώ αποπερατώνεται το έργο για την 42η κατασκευή εσωτερικών διακλαδώσεων.

**Ν.ΕΡΥΘΡΑΙΑ**

* **Κατασκευή Γ’ Βρεφονηπιακού Σταθμού Ν.Ερυθραίας**
* **Παρεμβάσεις Βιοκλιματικού Σχεδιασμού & Φωτισμού στην Πλατεία 28ης Οκτωβρίου Νέας Ερυθραίας**
* **Ανάπλαση Πλατείας Ηρώων & ανάδειξη του Μνημείου εις τους υπέρ πατρίδος πεσόντες**
* **Απόρριψη αιτήσεων αδειών χρήσης μουσικής για τον περιορισμό της όχλησης**

Μέσω του Προγράμματος «ΕΞΟΙΚΟΝΟΜΩ», αναβαθμίζονται συνολικά 5 Δημοτικά Κτίρια στη Ν.Ερυθραία. Πρόκειται για σειρά έργων που βρίσκεται σε εξέλιξη, στο Δημαρχείο Ν.Ερυθραίας, το 2ο και 3ο Δημοτικό Σχολείο, το Γυμνάσιο, το Πνευματικό Κέντρο (ΚΕΜΜΕ) και το Κλειστό Δημοτικό Γυμναστήριο. Μάλιστα, σε ό,τι αφορά στα δύο Δημοτικά Σχολεία, κάθε κτίριο πρόκειται να αναβαθμιστεί ενεργειακά, πετυχαίνοντας εξοικονόμιση ενέργειας τουλάχιστον 32,02% σε σχέση με την κατανάλωση ενέργειας, πριν από τις παρεμβάσεις που προτείνονται.

**ΕΚΑΛΗ**

* **Δευτερεύον αποχετευτικό δίκτυο Δημοτικής Ενότητας Εκάλης**
* **Ενέργειες για την αξιοποίηση του ακινήτου «Νάρκισσος»**
* **Διευθέτηση του θέματος του Εντευκτηρίου**
* **Επισκευή στεγών σχολικών κτιρίων**

Σε εξέλιξη βρίσκονται οι εργασίες για το **δευτερεύον αποχετευτικό δίκτυο** Δημοτικής Ενότητας Εκάλης. Το έργο πρόκειται να ολοκληρωθεί τον Σεπτέμβριο 2015 οπότε και λήγει η χρηματοδότηση μέσω ΕΣΠΑ.

**ΠΟΛΙΤΙΣΜΟΣ**

* **Δημιουργία νέων τμημάτων στο Πρόγραμμα Καλλιτεχνικής Παιδείας**
* **Δημιουργία νέων θεσμών: «*Χριστούγεννα στην Κηφισιά», «Θεατρικά Βραβεία Κηφισιάς», «Φεστιβάλ Κηφισιάς» & «Άνοιξη Τεχνών»***

Στα πλαίσια του **Προγράμματος Καλλιτεχνικής Παιδείας** του Ν.Π.Δ.Δ. «ΔΗΜΗΤΡΙΟΣ ΒΙΚΕΛΑΣ» εντάχθηκαν **νέα τμήματα** φωτογραφίας, Βυζαντινής Μουσικής και κοσμήματος, ενώ έγινε επέκταση του τμήματος Αγιογραφίας στη Ν.Ερυθραία.

**ΑΘΛΗΤΙΣΜΟΣ**

* **Σύναψη Προγραμματικής Σύμβασης για την αντικατάσταση του ταρτάν του Ζηρινείου Σταδίου Κηφισιάς (Προϋπολογισμός: 230.000,00€)**
* **Επισκευή & αντικατάσταση μπασκετών σε 3 ανοικτά γήπεδα μπάσκετ**
* **Διοργάνωση ημιμαραθωνίου «Kifisia City Run»**

Τον Ιανουάριο 2015, υπεγράφη Προγραμματική Σύμβαση με τη Γενική Γραμματεία Αθλητισμού, για την Πράξη «Αντικατάσταση **ελαστικού τάπητα (ταρτάν) του Ζηρινείου Σταδίου Κηφισιάς»,** συνολικού προϋπολογισμού 230.000,00€, συμπεριλαμβανομένου του ΦΠΑ. Στις 7/7/2015 θα διαξαχθεί διαγωνισμός για την επιλογή Αναδόχου, με μέγιστο διάστημα υλοποίησης έργου τους 4 μήνες.

**ΕΞΥΠΗΡΕΤΗΣΗ ΠΟΛΙΤΩΝ**

* **Διεύρυνση του ωραρίου του ΚΕΠ Ν.Κηφισιάς**

Η Δ/νση Εξυπηρέτησης Πολιτών αναβαθμίστηκε, με το ΚΕΠ της Ν.Κηφισιάς να λειτουργεί και τις απογευματινές ώρες (ως τις 20.00μ.μ.) με το υπάρχον προσωπικό. Παράλληλα, προχωρούν οι εργασίες για το ΚΕΠ Κηφισιάς.

**ΥΔΡΕΥΣΗ**

* **Αντικατάσταση αγωγών ύδρευσης (Ν.Ερυθραία)**

Ως προς τα ζητήματα ύδρευσης, έγινε έλεγχος και επισκευή του υπάρχοντος δικτύου της Δημοτικής Ενότητας Ν.Ερυθραίας και τοποθέτηση σε αυτό νέων παροχών (αντικατάσταση των αγωγών ύδρευσης στις οδούς Λ.Χαριλάου Τρικούπη & Αιγίνης, Χαρ.Τρικούπη & Στροφυλίου, Εθνικής Αντίστασης & Χάλκης, Μιαούλη, Ερυθρών & Πλαστήρα), από τη Δ/νση Τεχνικών Υπηρεσιών του Δήμου.

**ΕΠΙΧΕΙΡΗΜΑΤΙΚΟΤΗΤΑ**

* **Ίδρυση Γραφείου Επιχειρηματικότητας**

Σε συνεργασία με την ΕΣΕΕ και τον Εμπορικό Σύλλογο Κηφισιάς, **ιδρύθηκε το Γραφείο Επιχειρηματικότητας** το οποίο προέβη σε καταγραφή όλων των επιχειρήσεων (Εμπορικών, Βιοτεχνικών, Βιομηχανικών- Π.Υ.) που ιδρύθηκαν από το 1992 μέχρι σήμερα, καθώς και σε καταγραφή των ενεργών, και μη, καταστημάτων υγειονομικού ενδιαφέροντος.

**ΑΝΘΟΚΟΜΙΚΗ ΕΚΘΕΣΗ**

* **Μήνυμα «ευ ζην» (ευζωίας)**
* **Νέος στόχος: Διεύρυνση κοινού**

Ως νέο επικοινωνιακό όχημα της 64ης Ανθοκομικής Έκθεσης τέθηκε η έννοια της **«ευζωίας».** Επιστρατεύοντας ανθρωποκεντρικούς επικοινωνιακούς άξονες, η φετινή Έκθεση έθεσε ως βασικό στόχο τη **διεύρυνση του κοινού της.**

**ΔΗΜΟΤΙΚΗ ΕΠΙΧΕΙΡΗΣΗ «ΜΕΝΑΝΔΡΟΣ»**

* **Ανανέωση Πάρκου Κυκλοφοριακής Αγωγής**

Έπειτα από παρεμβάσεις της «ΜΕΝΑΝΔΡΟΣ Α.Ε», το Πάρκο Κυκλοφοριακής Αγωγής στη Δημοτική Ενότητα Ν.Ερυθραίας, αναμορφώθηκε σε σύντομο χρονικό διάστημα. Τους τελευταίους μήνες στο χώρο διοργανώθηκαν επισκέψεις σχολείων, αλλά και Προγράμματα Κυκλοφοριακής Αγωγής σε συνεργασία με τον Σύνδεσμο για τη Βιώσιμη Ανάπτυξη (21 ΟΤΑ).

**ΚΕΜΜΕ**

* **Νέος εξοπλισμός**
* **Νέα Τμήματα απασχόλησης μαθητών Α’ Δημοτικού & Κοσμήματος**

Στο ΚΕΜΜΕ λειτουργούν η χορωδία και η ομάδα αγιογραφίας, ενώ παρέχονται μαθήματα βυζαντινής μουσικής, ηλεκτρονικών υπολογιστών και αρχαίας ελληνικής φιλοσοφίας.

**ΖΩΟΦΙΛΙΑ**

* **Εκδηλώσεις υιοθεσιών & μοίρασμα ειδικών σακούλων για την αποκομιδή των περιττωμάτων των σκύλων**
* **Πρόγραμμα Στειρώσεων γατών**

Η Επιτροπή Ζωοφιλίας του Δήμου διοργανώνει κάθε Σάββατο **εκδηλώσεις** (Puppy Day Events) στο Κέντρο της Κηφισιάς, με σκοπό την **υιοθεσία αδέσποτων του Δήμου μας**. Μέσα από αυτές τις εκδηλώσεις, έχουν δοθεί για υιοθεσία 82 σκυλιά και 3 γάτες.

**ΤΟΥΡΙΣΜΟΣ**

* **Κατάθεση πρότασης για την Τουριστική Ανάπτυξη του Δήμου στην Περιφέρεια & τον ΕΟΤ**
* **Δημιουργία συνοπτικού ενημερωτικού οδηγού με τα βασικά αξιοθέατα της Κηφισιάς**

Το Γραφείο Επιχειρηματικότητας κατέθεσε πρόταση για την **Τουριστική Ανάπτυξη** στην Περιφέρεια και τον ΕΟΤ, ενώ δημιούργησε έναν **συνοπτικό ενημερωτικό οδηγό** με τα βασικά αξιοθέατα της Κηφισιάς.